Neuvoston asetus (ETY) N:o 1430/82, annettu 18 päivänä toukokuuta 1982, hampun ja hampunsiementen tuontia rajoittavista toimenpiteistä ja asetuksen (ETY) N:o 1308/70 muuttamisesta hampun osalta



Virallinen lehti nro L 162 , 12/06/1982 s. 0027 - 0027

Suomenk. erityispainos Alue 3 Nide 15 s. 0030

Espanjank. erityispainos: Luku 03 Nide 25 s. 0169

Ruotsink. erityispainos Alue 3 Nide 15 s. 0030

Portugalink. erityispainos: Luku 03 Nide 25 s. 0169



NEUVOSTON ASETUS (ETY) N:o 1430/82, annettu 18 päivänä toukokuuta 1982, hampun ja hampunsiementen tuontia rajoittavista toimenpiteistä ja asetuksen (ETY) N:o 1308/70 muuttamisesta hampun osalta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 42, 43 ja 113 artiklan, ottaa huomioon komission ehdotuksen, ottaa huomioon Euroopan parlamentin lausunnon(), ottaa huomioon talous- ja sosiaalikomitean lausunnon(), sekä katsoo, että kasvava huumausaineiden käyttö yhteisössä on vaara kansanterveydelle, hampun varsi sisältää joissakin tapauksissa tiettyjä päihdyttäviä aineita; toisaalta yhteisön hampunviljelyllä on suuri merkitys tietyillä yhteisön alueilla; edellä mainitun vaaran kasvamisen välttämiseksi yhteisön hampunviljelyn sekä raa'an hampun ja hampunsiementen tuonnin vuoksi pellava- ja hamppualan yhteisestä markkinajärjestelystä 29 päivänä kesäkuuta 1970 annetun neuvoston asetuksen (ETY) N:o 1308/70(), sellaisena kuin se on viimeksi muutettuna vuoden 1979 liittymisasiakirjalla, 4 artiklassa tarkoitettu tuki on rajoitettava niihin lajikkeisiin, joista annetaan riittävät takeet kansanterveydelle, ja sellaisen hampun ja sellaisten hampunsiementen tuonti, joista ei anneta tällaisia takeita, olisi kiellettävä, ja olisi säädettävä määräaika säädettyjen toimenpiteiden toteuttamiseksi, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 1308/70 4 artiklan 1 kohtaan toinen alakohta seuraavasti: "Hampulle myönnetään tukea kuitenkin ainoastaan, jos se on tuotettu sellaisten lajikkeiden siemenistä, joista korjatun tuotteen päihdyttävien aineiden pitoisuudesta annetaan tietyt määritettävät takeet." 2 artikla 1. Yhteisen tullitariffin alanimikkeeseen 57.01 kuuluvan raa'an hampun tuonti on sallittu ainoastaan, jos tuote vastaa 1 artiklassa säädettyjä edellytyksiä. 2. Yhteisen tullitariffin alanimikkeeseen 12.01 A kuuluvien hampunsiementen tuonti on sallittu ainoastaan, jos ne antavat 1 artiklassa säädetyt takeet. 3. Yhteisen tullitariffin alanimikkeeseen 12.01 B kuuluvien murskaamattomien hampunsiementen tuonti on sallittu ainoastaan: - jos itävyys ei ylitä vahvistettavaa enimmäisprosenttia - tai - jos ne on tarkoitettu tieteellisiin tai teknisiin kokeisiin. 4. Neuvosto antaa määräenemmistöllä komission ehdotuksesta yleiset säännöt tämän artiklan soveltamisesta. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan: - hampun osalta 1 päivään elokuuta 1983, - hampunsiementen osalta 1 päivään tammikuuta 1983. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä toukokuuta 1982. Neuvoston puolesta Puheenjohtaja P. de KEERSMAEKER () EYVL N:o C 104, 26.4.1982, s. 25 () EYVL N:o C 114, 6.5.1982, s. 1 () EYVL N:o L 146, 4.7.1970, s. 1